Ønsker du å gi fullmakt til andre for å håndtere ditt kredittkort, må du sende oss en skriftlig henvendelse om dette per post (brev). Legg ved bevitnet kopi av legitimasjon. Ta en titt på forrige avsnitt for mer informasjon om dette.
Så snart henvendelsen er mottatt vil vi sende deg fullmaktsskjema for utfylling og signering. Vi vil også gi deg en kort beskrivelse av prosessen videre.
Ønsker du at fullmaktsinnehaver skal ha et tilleggskredittkort tilknyttet din kredittkortavtale, kan du spesifisere dette i brevet du sender til oss. I det tilfellet vil du motta ytterliggere dokumentasjon som må fylles ut.
Et tilleggskredittkort er et kort tilknyttet samme konto og kredittgrense som ditt eget kort, men som står registrert i fullmaktsinnehaverens navn. Kjøp foretatt med tilleggskortet faktureres på samme faktura som kjøp utført med ditt hovedkort.